《都峤得苏楚臣书却寄》
明代·邝露

怀袖犹存白凤毫，木奴花发燕双高。铜龙水似牵肠线，玉马风如切梦刀。

醉墨尚濡羊子练，枕痕仍在范生袍。何须三十悲蓬鬓，一夜思君有二毛。

作者简介：（1604—1650）明末清初广东南海人，原名瑞露，字湛若。诸生。历游广西、江苏、浙江间，在桂遍历诸土司辖地，悉知其山川风土。唐王立于福州，官中书舍人。永历中，以荐入翰林。清兵破广州，抱古琴绝食死。工诗善书，有《赤雅》、《峤雅》等。